જોકે 2000ના પ્રથમ દાયકાના મધ્યભાગ પછી બીજો તબક્કો શરૂ થયો હતો. જે કંપનીઓ બચી ગઈ તે ઓનલાઇન શોપિંગને આગળ વધારવા લાગી. દરમિયાન શોપિંગ મોલનો ક્રેઝ વધવા લાગ્યો હતો અને લોકોને ખરીદીમાં ચોઇસની લત લાગી હતી. આ તબક્કો લાંબો ચાલ્યો અને સ્માર્ટ ફોનના કારણે માર્કેટ સતત ડબલ ડિઝિટમાં વધતું રહ્યું હતું. તેના કારણે સહ્ય ખોટ કરીને કેટલીક કંપનીઓ આગળ વધતી રહી. ફ્લિટકાર્ટે પણ એકથી વધારે ઇન્વેસ્ટમેન્ટના રાઉન્ડ જોયા. તેનું મૂલ્ય 15 અબજ ડોલર સુધી પહોંચ્યું હતું ત્યાંથી વળી ઘટીને 5 અબજ ડૉલર સુધી પણ આવી ગયું હતું.